Olga Tassi

Olga Tassi (født 1901 i Pergamino, død 1981) var en argentinsk basketballspiller og friidrettsutøver, som konkurrerte i hekkeløp, lengdehopp og spydkast. Hun satte flere nasjonale rekorder i sin idrettskarriere.

Bakgrunn 
Tassi vokste opp med en konservativ, italiensk far, som nektet henne å drive med idrett. Hun måtte lyve, og si at hun for eksempel var ute på kino med venner, da hun dro for å trene. Hun konkurrerte med morens etternavn i starten, De Angelis. Etter hvert fikk hun lov også av faren til å driver med idrett, men han fikk henne til å spise en porsjon nudler før hver konkurranse, i den tro at dette skulle gi henne energi og utholdenhet. Da hun ble tatt ut til å delta i Sommer-OL 1932 nektet han henne likevel å delta der.

Idrettskarriere 
Tassi deltok i Søramerikansk mesterskap i friidrett 1939, som ble arrangert i Peru, og kom der på andreopass i lengdehopp, bak Raquel Martínez fra Chile, og med Zoila Garcés fra Peru på tredjeplass. Hun deltok også på 80 meter hekk, der hun fikk bronse. I tillegg deltok hun på 4 x 100 meter stafett, sammen med Elsa Irigoyen, Lelia Spuhr og Julia Druskus der de vant gull. Hun deltok på 4 x 100 meter stafett igjen under Søramerikansk mesterskap i friidrett 1941, og Argentina vant igjen denne øvelsen.

Referanser

Eksterne lenker 
 
  Olga Tassi - Athletics Podium

Argentinske sprintere
Argentinske lengdehoppere
Argentinske spydkastere
Søramerikanske mestere i friidrett
personer fra Pergamino